Rusa Geografia Societo

La Rusa Geografia Societo (, mallongigita RGO) estas erudicia societo fondita la 6-an de aŭgusto 1845 en Sankt-Peterburgo. 

Laŭ ĝia ĉarto, ĝi antaŭenigas la studon de geografio, esploradon kaj naturprotekton kun esploraj programoj en kampoj inkluzivanta oceanografion, etnografion, ekologion kaj statistikon. 

Efektive tra ĝia longa historio, ĝi organizis esplorekspediciojn, kiuj ludis gravan rolon en la malkovro kaj esplorado de Siberio, la Rusia Fora Oriento, Centra Azio kaj la Pacifika Oceano.  Ĝi estas membro de la Internacia Geografia Unio ekde 1956. 

Ĝi estas unu el la plej malnovaj geografiaj societoj en la mondo post la Pariza (1821), Berlina (1828) kaj Londona (1830). 

Ĝis la Rusia Revolucio de 1917, ĝi estis konata kiel la Imperia Rusa Geografia Societo. En 1926, la nomo estis ŝanĝita al Ŝtata Geografia Societo, kaj en 1938 al Geografia Societo de Sovetunio. Post la dissolvo de Sovetunio, la originala nomo estis reaktivigita, kun ĉefsidejo en Sankt-Peterburgo. 

 Historio 
La ordono establi la societon venis rekte de Imperiestro Nikolao la 1-a. La motivo por la establo estis instigi geografian esploron pri hejmaj temoj, kiu poste estis priskribita kiel rusa naciista politika celo.

La filiaj societoj estis establitaj ĉe Kaŭkazio (1850), Irkutsk (1851), Vilnius (1867), Orenburg (1868), Kiev (1873), Omsk (1877) kaj aliaj urboj.

La Societo organizis kaj financis la ekspediciojn de Richard Maack, Pyotr Kropotkin, Pjotr Semjonov-Tjan-Ŝanskij, Nikolaj Prĵevalskij, Nikolaj Mikluĥo-Maklaj, Pjotr Kozlov, Vladimir Obruĉev kaj Lev Berg. Ĝi helpis instali la unuajn polusajn staciojn en Rusio kaj estis unu el la unuaj por eldoni detalitajn studojn pri la rusa folkloro kaj ukrainaj foiroj.

La Societo iniciatis la sisteman esploradon de la Norda Uralo en 1847–1850, de la plej foraj atingoj de la rivero Amuro en 1854–1863, de la vastaj areoj de Kaŝgaria (d:Q1688526), Ĝungario kaj Mongolio de la 1870aj jaroj kaj poste. 

 Nomoj 

 Rusa Geografia Societo 1845-1850 1917-1926
 Geografia Societo de la Rusia Imperio 1850-1917
 Nacia Geografia Societo en Rusio 1926-1938
 Geografia Societo de Sovetunio 1938-1992
 Rusa Geografia Societo ekde 1992

 Bibliografio 

 Pjotr Semjonov-Tjan-Ŝanskij. История полувековой деятельности Императорского Русского географического общества. Volumes 1-3. SPb, 1896.
 Lev Berg. Всесоюзное Географическое общество за 100 лет. 1845-1945. Moscow-Leningrad, 1946.
 Географическое общество за 125 лет. Leningrad, 1970.
 Hirsch, Francine. 2005. Empire of Nations: Ethnographic Knowledge and the Making of the Soviet Union. Ithaca, NY: Cornell University Press. ISBN 0-8014-4273-7

 Referencoj 

 Eksteraj ligiloj 

  (ruse)







 La kontribuo de la Rusa Geografia Societo al la historio de oceanaj studoj

Kategorio:Geografiaj societoj
Kategorio:Erudiciulaj asocioj en Rusio
Kategorio:Organizaĵoj en Sankt-Peterburgo
Kategorio:Scienco kaj teknologio en Rusio
Kategorio:Historio de geografio